Ուրգուպում անցկացրած վերջին օրերի ընթացքում Վարդանը զբաղված էր Արուսյակի կազմած անունների ցուցակը բերանացի սովորելով։ Դրանք մոտ տասը հոգի էին, որոնց նա պետք է հանդիպեր տարբեր քաղաքներում և գյուղերում և որոնք նրան կարող էին կապել այլ վստահելի անձանց հետ։ Մեծամասնությունը հայեր էին, ինչպես Ուռհայում ապրող մի զինագործ, որի ծառայություններից օգտվում էր բանակը, ոմանք հրեաներ էին կամ էլ Մեթյուզ քահանայի հետ աշխատող միսիոներներ, որոնք զբաղված էին հայ երեխաների փրկությամբ։ Նրանց միջոցով Վարդանը կարող էր հոդվածներ ուղարկել օտար ամսագրերին։